OzLabs/hebrew-wiki-articles huggingface dataset:
קן קלוורט

קנת' סטנטון קלוורט (באנגלית: Kenneth Stanton Calvert; נולד ב-8 ביוני 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מדינת קליפורניה, ברציפות מאז 1993. בעשור הראשון לכהונתו (2003-1993) ייצג את מחוז הקונגרס ה-43, ובעשור שלאחר מכן (2013-2003) את מחוז הקונגרס ה-44. בשנים 2023-2013 ייצג את המחוז ה-42. מאז התכנסות הקונגרס ה-118 של ארצות הברית מייצג את מחוז הקונגרס ה-41.

== ביוגרפיה ==
קלוורט נולד בקורונה שבקליפורניה, בנם של מרסלין המבלן ואיירה די. קלוורט הבן, ועודנו מתגורר בעיר הולדתו. בשנת 1970, זמן קצר לאחר תום לימודיו התיכוניים, הצטרף למסע הבחירות של חבר האספה המדינתית של קליפורניה לשעבר ויקטור וייסי , שהתמודד לבית הנבחרים של ארצות הברית. קלוורט עבד במשרד של וייסי בוושינגטון הבירה, ולאחר ניצחונו הנוסף של וייסי ב-1972 היה למתמחה בגבעת הקפיטול. בשנת 1973 השלים קלוורט לימודי תעודה במכללה הקהילתית צ'אפי, וב-1975 קיבל תואר ראשון מאוניברסיטת סן דייגו סטייט. בסיום לימודיו הגבוהים ניהל את המסעדה של משפחתו בקורונה וכעבור חמש שנים התמקצע בתחום הנדל"ן עד שנבחר לקונגרס.

בשנת 1982, קלוורט בן ה-29 התמודד לבית הנבחרים של ארצות הברית כדי לייצג מחוז בחירה שזה עתה נוסד לאחר מפקד האוכלוסין של ארצות הברית ב-1980. הוא הפסיד בהפרש זעום בבחירות המקדימות של המפלגה הרפובליקנית למפקח מחוז ריברסייד אל מקנדלס , שהיה יקיר הממסד הרפובליקני. קלוורט נבחר לראשונה לקונגרס האמריקאי בבחירות 1992, כאשר מקנדלס נבחר מחדש במחוז אחר. קלוורט ניצח בבחירות הכלליות עם 47% מקולות הבוחרים, וגבר על מועמד המפלגה הדמוקרטית מארק טאקאנו ב-519 קולות בלבד.

בראשית ינואר 1993 קלוורט הושבע לתפקידו כחבר הקונגרס. באותה השנה נמצא קלוורט בידי שני שוטרי סיור בקורונה מתרועע עם יצאנית ששהתה במכוניתו. הוא טען בפני השוטרים שהוא והאישה "סתם מדברים". מאוחר יותר פנתה מערכת העיתון "The Press-Enterprise" לבית המשפט בבקשה לאלץ את משטרת עיריית קורונה לפרסם את הדו"ח המשטרתי על המקרה. לאחר פרסום הדיווח, הודה קלוורט שקיים יחסי מין עם האישה במכוניתו; למשטרה לא היו די ראיות כדי לעצור אותו, שכן לא היו עדויות לחילופי כספים בין השניים. ב-1994 נבחר מחדש לכהונתו השנייה אחרי שגבר פעם נוספת על טאקאנו.

לקראת בחירות אמצע הכהונה ב-2022 הודיע קלוורט כי יתמודד במחוז הקונגרס ה-41 של קליפורניה בעקבות שינוי במחוזות הבחירה במדינתו. רוברט גרסיה נבחר במקומו כנציג מחוז הקונגרס ה-42.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת המדינה בסן דייגו
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1953
מבצע אולי הפעם

מבצע אולי הפעם הוא מבצע שצה"ל ערך כנגד הטרור הפלסטיני באוגוסט 2002. המבצע התמקד בעיר שכם. המבצע נערך לאחר מבצע חומת מגן ומבצע דרך נחושה.

==הרקע למבצע==
מבצע אולי הפעם התרחש לאחר מבצע חומת מגן ומבצע דרך נחושה בשטחי יהודה ושומרון, בעקבות סדרת פיגועים שהתרחשה ביולי 2002 ובה נרצחו 32 איש.

במרץ 2002 החליט צה"ל לפתוח במבצע חומת מגן במטרה למגר את הטרור בשטחי יהודה ושומרון. בעקבות הפקת לקחים מהמבצע וחזרתם של מחבלים פלסטינים לעיסוק בטרור, לאחר מספר שבועות הוחלט בצה"ל על מבצע נוסף, מבצע דרך נחושה. מכיוון שגם אחרי סיום מבצע זה ביהודה ושומרון תשתיות הטרור שוקמו, הוחלט בצה"ל על "מבצע אולי הפעם", ששוב נועד למגר את הטרור.

==מהלך המבצע==

המבצע התחיל ב-1 באוגוסט 2002, פחות חודש אחרי סיום המבצע הקודם, והתמקד בקסבה של שכם.

לפני תחילת המבצע בוצע תרגיל הטעיה במחנה הפליטים בלאטה במטרה להבריח את המבוקשים לקסבה.<ref name=":0" />

המבצע התנהל בפיקודו של אלוף-משנה משה תמיר, מח"ט חטיבת גולני. תחת פיקודו היו רוב יחידות חטיבת גולני, גדוד 50 וגדוד הסיור של הנח"ל והצנחנים וכוחות מיחידות מובחרות. הכוחות נערכו להתנגדות מסיבית וקרבות ירי, מה שלא קרה בסופו של דבר.<ref name=":0" />

טנקים ונגמ"שים הובילו את החיילים עד לפאתי הקסבה.<ref name=":0" /> הטנקים שימשו גם להרעשה מדי פעם.<ref name=":0" /> מתודת המבצע הייתה מעבר בית בית בחיפוש אחר חומרי נשק ומבוקשים. בגלל החשש מחמושים פרצו הכוחות לדירות בעזרת פטישים ולבנות חבלה מה שגרם לנזק רב.<ref name=":0" /> הכוחות הוציאו את המשפחות מהבתים ואז סרקו את הבית בחיפוש אחר חומרי נפץ ואמצעי לחימה.

במסגרת המצוד אחר מבוקשים אספו החיילים את רוב הגברים בין הגילאים 15–50 לבית הספר אל-פאטמיה, שם חקרו אותם. רוב הגברים שוחררו תוך יום ומקצת הושארו להמשך חקירה.

ביום הראשון של המבצע נהרגו 4 פלסטינים ביניהם אישה בת 85.<ref name=":1" /> ביומיים הראשונים מצא צה"ל ארבע מעבדות נפץ ועצר כמה עשרות מבוקשים.<ref name=":0" />

==ראו גם==
* האינתיפאדה השנייה
* מבצע דרך נחושה

== קישורים חיצוניים ==
* 
* 
* 

==הערות שוליים==

אולי הפעם
אולי הפעם
קטגוריה:שכם: היסטוריה
קטגוריה:2002 בישראל
קטגוריה:חטיבת גולני: קרבות ומבצעים
Like Ooh-Ahh

Like Ooh-Ahh (מסוגנן באותיות גדולות) הוא סינגל הבכורה של להקת הבנות הדרום קוריאנית טווייס. השיר יצא לאור ב-20 באוקטובר 2015, על ידי JYP אנטרטיינמנט, כסינגל המוביל מתוך המיני-אלבום הראשון שלהן, The Story Begins. השיר נכתב והולחן על ידי ה-Black Eyed Pilseung וסם לואיס.

ב-24 בפברואר 2017 הודיעה הלהקה כי הופעת הבכורה היפנית שלהן נקבעה ל-28 ביוני. הן הוציאו את האלבום #Twice, אשר כלל גרסאות קוריאניות ויפניות של חמישה שירים, ובהם "Like Ooh-Ahh".<ref></ref><ref></ref><ref></ref> המילים לגרסה היפנית נכתבו על ידי ינאאל.<ref></ref>

== כתיבה והרכב ==
טווייס מבצעות את "Like Ooh-Ahh", פברואר 2016
"Like Ooh-Ahh" הוא שיר דאנס-פופ הכולל אלמנטים של היפ-הופ, רוק ו-R&B.<ref></ref> את השיר כתבו והפיקו ה-Black Eyed Pilseung וסם לואיס, שהפיקו בעבר את השיר "Only You" של מיס איי.

== וידאו קליפ ==
ב-20 באוקטובר 2015 עלה הקליפ הרשמי של השיר לערוץ היוטיוב הרשמי של JYP אנטרטיינמנט. הקליפ בוים על ידי צוות ההפקה נייב (קים יונג ג'ו ויו סונג וו).<ref></ref><ref></ref> בקליפ, נמצאות חברות הלהקה בבית חולים המלא בזומבים. למרות זאת, חברות הלהקה כמעט ולא מבחינות בהם וממשיכות לרקוד ולשיר. הקליפ מסתיים כאשר נשמעות פעימות הלב של אחד מהזומבים, והוא הופך בחזרה לאדם.

ב-11 בנובמבר 2016, הגיע הקליפ ל-100 מיליון צפיות ביוטיוב, ובכך נעשתה טווייס ללהקת הבנות הדרום קוריאנית הרביעית שהגיעה להישג זה, ולראשונה לעשות זאת עם קליפ בכורה.<ref></ref> בהמשך, הפכה Twice ללהקת הבנות הדרום קוראנית הראשונה שהגיעה ל-200 מיליון צפיות בשלושה קליפים, כאשר "Like Ooh-Ahh" הגיע לרף זה ב-2 בנובמבר 2017.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! colspan="3" | סטרימינג
|-
! יפן (RIAJ)
| זהב
| 50,000,000
|}

==קישורים חיצוניים==

== הערות שוליים ==

קטגוריה:שירי 2015
קטגוריה:סינגלי בכורה מ-2015
קטגוריה:שירי טווייס
קטגוריה:שירים בקוריאנית
קטגוריה:סינגלים בהוצאת JYP אנטרטיינמנט
לוחם (סדרת טלוויזיה, 2019)

לוחם (באנגלית: Warrior) היא סדרת דרמה המשכית אמריקאית שמשלבת אמנות לחימה המבוססת על רעיון של השחקן ואמן הלחימה הנודע ברוס לי המנוח ומופקת על ידי בתו, שאנון לי והבמאי ג'סטין לין.<ref name="concept"/> הסדרה מתמקדת במאבקי כוח אלימים שמתרחשים ברובע צ'יינטאון של סן פרנסיסקו במהלך המאה ה-19. הסדרה הושקה ב-5 באפריל 2019 ברשת סינמקס ושודרה בה במשך שתי עונות טרם עברה לשירות הזרמת מדיה HBO Max שהזמינה עונה שלישית.<ref name="S3Renewal"/>

== עלילה ==
אה סהם, מהגר סיני כריזמטי שהוא אמן לחימה עילאי, מגיע לארצות הברית במהלך המחצית השנייה של המאה ה-19 בחיפוש אחר אחותו והופך למעורב במלחמת כנופיות מקומיות שנאבקות ביניהן על הדומיננטיות בשטח כשברקע מגוון של דמויות בעלות אינטרסים ממעמדות שונים.

== דמויות ==
* אנדרו קוג׳י בתור אה סהם – מהגר סיני ואמן לחימה שמגיע לארצות הברית.
* דיאן דואן בתור מאי לינג – אחותו של אה סהם, נחושה להגיע למעמד עוצמתי.
* אוליביה צ׳נג בתור אה טוי – מנהלת מתוחכמת של בית בושת.
* ג'ייסון טובין בתור יאנג ג'ון – בנו של ראש כנופיה וחברו של אה סהם.
* קירן ביו בתור ביל אוהרה – שוטר אירי בעל אופי מחוספס.
* דין ג'אגר בתור דילן לארי – מנהיג קשוח של האירים ומשמש כראש איגוד העובדים שלהם.

== סקירה ==

== הפקה ==
ב-1971 ברוס לי פיתח רעיון לסדרת טלוויזיה בשם אה סהם (באנגלית: Ah Sahm) על אמן לחימה בתקופת המערב הפרוע.<ref name="concept"></ref> ב-2015 בתו של לי וחברת המדיה Perfect Storm Entertainment הכריזו שהסדרה תופק ותעלה לשידור ברשת סינמקס.<ref></ref> אחרי שתי עונות הסדרה בוטלה.<ref></ref> באפריל 2021 נודע כי HBO Max הזמינה עונה שלישית של הסדרה.<ref name="S3Renewal"></ref>

== קישורים חיצוניים ==
* 

* 

== הערות שוליים ==

קטגוריה:סדרות דרמה תקופתית
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה באנגלית
עבידין דינו

עבידין דינו (בטורקית: Abidin Dino; 23 במרץ 1913, איסטנבול – 7 בדצמבר 1993, פריז) היה צייר טורקי. בנוסף לכך הוא עסק בעיצוב ופרסם כמה יצירות ספרותיות.

==ביוגרפיה==
עבידין דינו נולד בשנת 1913 באיסטנבול למשפחה עמידה שאהבה אמנות. בהשפעת המשפחה הוא התחיל לצייר בגיל צעיר. בילדותו הוא התגורר עם משפחתו בשווייץ וצרפת וחזר לאיסטנבול בשנת 1925.

הוא למד בבית ספר אמריקאי אך לא המשיך עקב רצונו להקדיש את עצמו לציור. יחד עם הציירים נורוללה ברק, אליף נאג'י, זכי פאיק איזר, ג'מאל טולו ועם הפסל זיהטי מירידולו, קבוצת אמנים אוונגארדיסטית בשם "הקבוצה ד" (D Grubu).

בשנת 1933 במאי סובייטי סרגיי יוטקביץ' שביקר בטורקיה ושעשה סרט סרט על אנקרה הזמין את דינו לאולפני לנפילם. בהיותו בלנינגרד הוא היה מעורב בצילומי סרטים. בשנים 1937–1939 דינו עבד בפריז.

לאחר חזרתו לאיסטנבול דינו השתתף בתערוכת ציורים Harbor Exhibition. בעקבות ההצלחה דינו התבקש לעצב את הביתן הטורקי בתערוכה עולמית של ניו יורק שנערכה בשנת 1939.

במהלך מלחמת העולם השנייה הוא עשה מספר ציורים בנושאים פוליטיים. באותה תקופה הוא ואשתו היו פעילים בולטים של המפלגה הקומוניסטית הטורקית. כתוצאה מכך הם נשלחו על ידי השלטונות לגלות באנטוליה. בתקופה זו שנמשכה עד לשנת 1945 הוא היה מורה לאנגלית בבית ספר מקומי ועשה מספר ציורים לעיתון מקומי. הוא גם כתב מספר מחזות והתחיל לעסוק בפיסול.

בשנת 1951 דינו קיבל אישור לעזוב את טורקיה והחל משנת 1952 הוא התיישב בפריז.

בהיותו בפריז דינו היה במרכז צוות אמנים טורקים שכללה גם נאזים חכמת, ישר כמאל. במשך שמונה שנים החל משנת 1954 הוא השתתף בתערוכה Salon de Mai. במהלך חייו בצרפת הוא השתתף בתערוכות רבות.

בשנת 1966 דינו ביים סרט על אירועי מונדיאל 1966 שנערך בבריטניה. על סרט זה הוא קיבל פרס.

בשנת 1969 הוא ביקר בטורקיה ובשנת 1972 ערך ביקור נוסף. באותה תקופה אורגנו בטורקיה תערוכות עם עבודותיו.

ציוריו של דינו מוצגות ממוזיאונים שונים ברחבי העולם. אשתו תרגמה את היצירות הספרותיות שלו לצרפתית.

עבידין דינו נפטר בשנת 1993 בפריז ונטמן בבית העלמין באיסטנבול.

== קישורים חיצוניים ==

* [http://www.lebriz.com/pages/exhibition.aspx?exhID=642&lang=ENG ציורים של דינו]
* [https://artsandculture.google.com/story/EAVRmeFLUqKJLw ביוגרפיה]

==הערות שוליים==

קטגוריה:ציירים טורקים
קטגוריה:ילידי 1913
קטגוריה:טורקים שנפטרו ב-1993
אלכסיי איגודסמן

אלכסיי איגודסמן (ברוסית: Алексей Михайлович Игу́десман; נולד ב־22 בפברואר 1973 בלנינגרד, ברית המועצות) הוא כנר, מלחין ומנצח ממוצא יהודי שמתגורר באוסטריה.

== ביוגרפיה ==
אלכסיי איגודסמן נולד בשנת 1973 בלנינגרד למשפחה יהודית של מוזיקאים. בשנת 1979 המשפחה הצליחה לעזוב את ברית המועצות והגיע לגרמניה.

בגיל 12 הוא התחיל ללמוד בבית ספר למוזיקה באנגליה. בשנים 1989–1998 הוא למד אצל בוריס קושניר באוניברסיטה למוזיקה ואמנויות הבמה של וינה.

אלכסיי איגודסמן הקים פרויקט Violins of the World בו הוא ניגן עם גדעון קרמר, יוליאן רחלין, ודים רפין ונגני כינור נוספים.

ביחד עם ריצרד צ'ו חנגי הוא הקים דואט Igudesman & Joo. הדואט מופיע בקונצרטים רבים תוך שיתוף פעולה עם נגנים נוספים דוגמת מישה מייסקי, ג'אנין יאנסן וגם נגני פופ כמו רובין גיב, קים ויילד ואדם בן עזרא הישראלי. בשנת 2008 הם עשו סבב הופעות Being Gidon Kremer עם גדעון קרמר ולהקת Kremerata Baltica.

איגודסמן פעול גם בתחום הקולנוע. הוא ביים סרט מוקומנטרי Noseland על חייו של נגני מוזיקה קלאסית בהשתתפות ג'ון מלקוביץ' ורוג'ר מור. הסרט זכה בפרס בפסטיבל לקולנוע במיאמי.

== דיסקוגרפיה ==
* 1998: Triology – Triology Plays Ennio Morricone
* 1999: Triology – Who Killed the Viola Player?
* 2003: Triology – Around The World in 77 Minutes
* 2015: Aleksey Igudesman – Fasten Seat Belts
* 2016: Igudesman & Joo – You Just Have to Laugh

== קישורים חיצוניים ==

* 

קטגוריה:כנרים אוסטרים
קטגוריה:כנרים יהודים
קטגוריה:מלחינים אוסטרים
קטגוריה:ילידי 1973
משפחת קאלוויי

משפחת קאלוויי (באנגלית: Those Calloways) הוא סרט קולנוע אמריקאי משנת 1964 בהפקת אולפני וולט דיסני ובבימויו של נורמן טוקר, עם בריאן קית', ורה מיילס, ברנדון דה ווילד, לינדה אוונס ווולטר ברנן בתפקידים הראשיים.

התסריט מבוסס על הספר "swiftwater" של פול אניקסטר משנת 1950.

העלילה מתרחשת בשנות ה-20 של המאה ה-20 בעיירה קטנה בורמונט ובמאבקה של משפחה להקים שמורת טבע שתהיה מקום מקלט לאווזים הנודדים מקנדה.

את הפסקול הלחין מקס שטיינר וזו הייתה עבודתו האחרונה בקולנוע.

==תקציר העלילה==
קאם קאלוויי (בריאן קית') גר בעיירה סוויפטווטר בורמונט עם אשתו לידי (ורה מיילס) ובנו באקי (ברנדון דה ווילד) בן ה-19. הוא מתפרנס מלכידת חיות כמו שועלים והרמינים ומכירת הפרוות שלהן ביחד עם באקי. כשהוא נפצע יוצא באקי בעצמו ללכידות ונאבק במזג האוויר הקשה ובגרגרנים ההורסים את המלכודות ונלחמים בו.

באקי מביא את העורות וביחד עם אמו הם מכינים את הפרוות. קאם מתכוון להשקיע את כסף שיקבל בתשלום על קניית שטח ליד האגם להקמת שמורת טבע לאווזים. מדי שנה מגיעים לאגם מקנדה אווזי ברנטה קנדית בדרכם דרומה. אנשי העיירה יורים בהם למורת רוחו של קאם.

באקי מאוהב בבריידי (לינדה אוונס) בת ה-18 העובדת כמוכרת בחנות המכולת בעיירה.

בעקבות השפל הכלכלי יורד מחיר הפרוות ולמרות זאת משלם קאם על קניית 30 אקר לשם הקמת השמורה ולא נשאר לו כסף לשלם את המשכנתא על ביתו והם נאלצים לפנות אותו ולהתיישב בשטח שרכשו ליד האגם. כל אנשי העיירה ובראשם אלף סימס (וולטר ברנן) ואד פרקר (אד וין) כבד השמיעה, באים לעזור להם בבניית ביתם החדש. בחנוכת הבית שמחים ורוקדים כל תושבי העיירה.

למקום מגיע משקיע עשיר בשם דל פרייזר (פיליפ אבוט) ומציע לקאם להשקיע כסף במקום להקמת השמורה ואנשי העיירה תומכים בהקמת השמורה שתביא תיירים לעיירה. קאם מתנה זאת בכך שלא יהיה צייד של האווזים.

בלי ידיעתו מביא פרייזר לאגם מתקן מסתור לציידים ומתחיל הוא ואנשיו לירות על האווזים. קאם מסתער עליהם ונפצע קשה מירייה. מצבו אנוש ואנשי הכפר מתפללים לשלומו ומגישים בקשה לממשל הפדרלי לרכוש את המקום ולהכריז עליו כשמורת טבע.

קאם מחלים ופרייזר ואנשיו עוזבים את העיירה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|בריאן קית'
|קאם קאלוויי
|
|-
|ורה מיילס
|לידי קאלוויי
|
|-
|ברנדון דה ווילד
|באקי קאלוויי
|
|-
|לינדה אוונס
|דריידי מלוט
|חברה של באקי
|-
|וולטר ברנן
|אלף סימס
|
|-
|אד וין
|אד פרקר
|
|-
|פיליפ אבוט
|דל פרייזר
|משקיע
|}

==קישורים חיצוניים==
* 

* [https://www.tcm.com/tcmdb/title/93020/those-calloways#overview משפחת קאלוויי], באתר TCM
* [https://www.youtube.com/watch?v=QWNrtejaHOc קדימון למשפחת קאלוויי], באתר יוטיוב
* [https://www.youtube.com/watch?v=9eWLhsbCfrk פסקול הסרט של מקס שטיינר], באתר יוטיוב
קטגוריה:דיסני: סרטים
קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטים לכל המשפחה
קטגוריה:סרטים על בעלי חיים
ג'יי לית'רלנד

ג'יי לית'רלנד (באנגלית: Jay Litherland; נולד ב-24 באוגוסט 1995) הוא שחיין אמריקאי, סגן אלוף אולימפי (טוקיו 2020), סגן אלוף עולם (קוואנגג'ו 2019) ואלוף האוניברסיאדה (קוואנגג'ו 2015) במשחה ל-400 מטר מעורב אישי.

== ביוגרפיה ==
לית'רלנד נולד באוסקה, יפן בן מתוך שלישייה, מיק וקווין. אימו, צ'יזוקו, יפנית ואביו, אנדרו, ניו זילנדי. משפחתו היגרה לג'ונס קריק, ג'ורג'יה. בהיותו בתיכון קיבל ביחד עם אחיו אזרחות אמריקאית לצד אזרחות יפנית ואזרחות ניו זילנדית. הוא התאמן באוניברסיטת ג'ורג'יה בהדרכת ג'ק באוורלי . הוא התעניין לייצג את ניו זילנד באולימפיאדת ריו דה ז'ניירו אך מאחר שכבר השתתף בתחריות מטעם ארצות הברית נמנע ממנו לייצג את ניו זילנד, אבל שני אחיו שיכלו להתחרות בשם ניו זילנד, בסופו שך דבר בחרו להשתתף במבחנים האמריקאים.

===2015===
====אלוף האוניברסיאדה====
באוניברסיאדת קוואנגג'ו (2015) שנערכה בקוואנגג'ו, קוריאה הדרומית בתחילת יולי 2015 הוא זכה במדליית זהב במשחה ל-400 מטר מעורב אישי בתוצאה של 4:12.43 דקות, לפני בן ארצו ג'וש פרנוט (4:13.15 דקות) וקייטה סונמה מיפן (4:13.98 דקות).

===2016===
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני 2016 האו זכה במדליית כסף במשחה ל-400 מטר מעורב אישי בתוצאה של 4:11.02 דקות, אחרי צ'ייס קייליש (4:09.54 דקות) ולפני ראיין לוכטה (4:12.02 דקות). במשחקים האולימפיים עצמם הוא סיים במקום חמישי במשחה ל-400 מטר מעורב אישי בתוצאה של 4:11.68 דקות, בשלב המוקדמות הוא קבע תוצאה של 4:11.10 דקות ועלה מהמקום הרביעי למשחה הגמר.

===2017===
באליפות ארצות הברית שנערכה באינדיאנפוליס, אינדיאנה בסוף יוני 2017 הוא זכה במדליית כסף במשחה ל-400 מטר מעורב אישי בשיא אישי חדש של 4:09.31 דקות, אחרי צ'ייס קייליש (4:06.99 דקות) ולפני גאנר בנץ (4:11.66 דקות).

====מדליית ארד באליפות העולם====
באליפות העולם שנערכה בבודפשט, הונגריה ביולי 2017 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. כשחיין שלישי הוא שחה ב"זינוק שליחים" תוצאה של 1:47.48 דקות. נוסף לכך, הוא סיים במקום חמישי במשחה ל-400 מטר מעורב אישי בתוצאה של 4:12.05 דקות.

===2018===
באליפות ארצות הברית שנערכה באירוויין, קליפורניה בסוף יולי 2018 הוא זכה במדליית כסף במשחה ל-400 מטר מעורב אישי בתוצאה של 4:10.21 דקות, אחרי צ'ייס קייליש (4:08.25 דקות) ולפני שון גרישופ (4:12.72 דקות).

===2019===
====סגן אלוף עולם====
באליפות העולם שנערכה בקוואנגג'ו ביולי 2019 הוא זכה במדליית כסף במשחה ל-400 מטר מעורב אישי	בשיא אישי חדש של 4:09.22 דקות, אחרי דאיה סטו מיפן (4:08.95 דקות) ולפני לואיס קליירברט מניו זילנד (4:12.07 דקות).

===2021===
====סגן אלוף אולימפי====
באולימפיאדת טוקיו זכה לית'רלנד במדליית כסף במשחה ל-400 מטר מעורב אישי בתוצאה של 4:10.28 דקות, אחרי בן ארצו צ'ייס קייליש (4:09.42 דקות) ולפני ברנדון סמית' מאוסטרליה (4:10.38 דקות).

== שיאים אישיים ==
===בריכה אולימפית===
* 200 מטר מעורב אישי: 1:58.46 דקות (2017)
* 400 מטר מעורב אישי: 4:09.22 דקות (2019)
===בריכת 25 מטר===
* 400 מטר מעורב אישי: 4:03.58 דקות (2021)

== ראו גם ==

== קישורים חיצוניים ==

קטגוריה:שחייני מעורב אישי
קטגוריה:שחייני חופשי
קטגוריה:שחיינים באולימפיאדת ריו דה ז'ניירו (2016)
קטגוריה:אלופי האוניברסיאדה בשחייה
קטגוריה:אמריקאים שנולדו ב-1995
קטגוריה:זוכי מדליית כסף אולימפית אמריקאים באולימפיאדת טוקיו (2020): שחייה
קטגוריה:בוגרי אוניברסיטת ג'ורג'יה
רצח נוצרים על ידי המדינה האסלאמית

רצח נוצרים במזרח התיכון הוא רצח המוני שיטתי המבוצע על ידי המדינה האסלאמית (דאעש) כלפי נוצרים במזרח התיכון, אשר הוגדר על ידי האיחוד האירופי וארצות הברית כרצח עם. הרצח החל ב-2013, בתחילת מלחמת האזרחים בסוריה.<ref></ref>

== רקע ==
הבריחה ההמונית והגירוש של קהילות נוצריים מעיראק ומסוריה הם תהליכים, אשר החלו במהלך תחילת מלחמת עיראק בשנת 2003 עם התחלת ההתקפה של ארצות הברית והכוח הרב-לאומי, ולאחר מכן הוא החל במהלך תחילת מלחמת האזרחים בסוריה. מנהיגי הקהילה הנוצרית-אשורית בעיראק מעריכים שייתכן כי למעלה משני שלישים מהאוכלוסייה הנוצרית-אשורית העיראקית נמלטה מהמדינה או נעקרה מבית במהלך הפלישה בהובלת ארצות הברית, שנמשכה מ-2003 עד 2011. דיווחים מצביעים על כך ששכונות שלמות של אשור התנקו באזור ערים בגדאד ובצרה, וכי קבוצות ומיליציות מורדים סוניות איימו על נוצרים אשורים.<ref></ref><ref></ref> בעקבות כך, שנתיים לאחר תום הסכסוך בעיראק, פרצה מלחמת האזרחים בסוריה אשר גרמה בין היתר לרדיפה דתית ותקיפה המונית אנטי נוצרית על ידי המדינה האסלאמית כלפי נוצרים במזרח התיכון.

באוקטובר 2014, הודעה שפרסמה סוכנות הידיעות האשורית הבינלאומית טענה 
כי מאז כיבוש מוסול ב-10 ביוני, דאעש גירשה 200,000 אשורים ו-150,000 יזידים מבתיהם, הרגה אלפי יזידים ואשורים, הרסה את כל הכנסיות במוסול ובזזה עיירות וכפרים שלמים שננטשו [http://www.aina.org/releases/20140815163513.htm]

דאעש קבעה כללים דומים לנוצרים המתגוררים בערים ועיירות אחרות, כולל בירתו בפועל א-רקהדאעש גם סימנה בתים נוצריים באות nūn עבור Nassarah ("נוצרי"). כמה מבני דת נתפסו ולאחר מכן נהרסו, ובעיקר מנזר מאר בהנם.

עד 7 באוגוסט, דאעש כבשה את העיירות האשוריות בעיקר קרקוש , תל קפה , ברטלה וקרמליש , דבר שהוביל לבריחת התושבים. יותר מ-100,000 נוצרים עיראקים נאלצו לברוח מבתיהם ולהשאיר את כל רכושם מאחור לאחר שדאעש פלש לקרקוש ולערים הסובבות אותה במחוז מישורי נינווה שבעיראק.

== תגובות ==
ב-2 וב-3 באוגוסט 2014, אלפי נוצרים-אשורים מהעולם המערבי מחו על רדיפת אחיהם הנוצרים-אשורים בעיראק ובסוריה, בדרישה ליצור מקלט בטוח למיעוטים במישורי נינווה בהנהגת האומות המאוחדות.<ref></ref>

באוקטובר 2014, פעילת זכויות האדם הכורדית-דנית וידאד עקראווי הקדישה את פרס פפר הבינלאומי לשנת 2014 "לכל קורבנות הרדיפה, במיוחד היזידים, הנוצרים וכל תושבי אזור קובנה." האב הכלדי הקתולי דאגלס אל. - באזי התבטא בחריפות נגד רצח העם.

בדצמבר 2015, באירוע בעירייה, כינתה שרת החוץ ה-67 של ארצות הברית, הילרי קלינטון, את הרדיפה השיטתית כרצח עם.<ref></ref><ref></ref>

בפברואר 2016 הודיע לארס אדאקטוסון, חבר שוודי באיחוד האירופי על כך שנעשתה הצבעה באיחוד והוחלט פה אחד להכיר ברדיפה כרצח עם; "זה נותן לקורבנות הזוועות הזדמנות להחזיר את כבודם האנושי. זה גם אישור היסטורי לכך שהפרלמנט האירופי הכיר במתרחש ושהם סובלים מהפשע הנתעב ביותר בעולם, רצח עם".<ref></ref><ref></ref>

רצח העם גרם למספר רב של נוצרים לשנות את דתם לאסלאם. רבים בעולם המערבי טוענים כי רצח העם הזה הוא הסיבה שבגללה האסלאם צומח בקצב מהיר משמעותית יותר מקצב הצמיחה של הנצרות. 

== הערות שוליים ==

קטגוריה:רצח עם
קטגוריה:המדינה האסלאמית
קטגוריה:אנטי-נצרות
קטגוריה:המרת דת באונס
נמל התעופה הבין-לאומי פאגו פאגו

נמל התעופה הבין-לאומי פאגו פאגו הוא נמל התעופה המרכזי של סמואה האמריקנית, אזור מבודד של ארצות הברית באוקיינוס השקט. הוא שוכן באי טוטואילה , בקרבת העיירה פאגו פאגו, בירת סמואה האמריקנית.

==היסטוריה==
נמל התעופה נוסד כמתקן של צי ארצות הברית, זמן קצר לפני ההתקפה על פרל הארבור ותחילתה של מלחמת העולם השנייה באוקיינוס השקט. הוא נקרא במקור "שדה התעופה טאפונה", על שם הכפר שלידו והיו בו שני מסלולי טיסה שנבנו משברי אלמוגים. בשנות המלחמה הוצבו בו טייסות של חיל הנחתים.

ב-1946 החל הנמל לשמש לטיסות אזרחיות מסחריות. בין היתר השתמשה חברת פאן אמריקן וורלד איירווייז בנמל כתחנת ביניים בטיסותיה מהוואי אל אוסטרליה וניו זילנד. בשנות השישים שופץ הנמל והורחב והחל מ-1964 החל לשרת מטוסי סילון. בשנים 1975-1985 הגיע הנמל לשיא פעילותו. פעלו אליו וממנו חברות תעופה מארצות הברית, ניו זילנד, צרפת, פיג'י ונאורו וכן סמואה. הופעלו ממנו טיסות גם אל פולינזיה הצרפתית וקנדה. גם מטוסי בואינג 747 פקדו את הנמל. הנמל גם היה יעד נחיתת ביניים פופולרי למטוסי מטען של עלויות הנחיתה הנמוכות בו. בתקופה זו הורחבו מאוד מתקני הנמל כדי לשרת את צורכי השימוש הגובר בו.

נמל התעופה זכה לשימוש מיוחד במסגרת תוכנית טיסות החלל אפולו האמריקאית. חלליות אפולו 10, 12, 13, 14 ו-17 נחתו באוקיינוס השקט בקרבה יחסית אל סמואה האמריקנית, וצוותיהן (למעט זה של אפולו 12) הוטסו לנמל במסוק<nowiki/>ים והמריאו ממנו להונולולו בטיסות צבאיות.

ב-1984 הורחב נמל התעופה הבינלאומי פלאולו שבסמואה. התפתחות זו ועליית קרנה של סמואה כאתר תיירות הביאו בהדרגה להסטת רוב הטיסות הבינלאומיות מפאגו פאגו אל פלאולו ולירידת קרנו של הראשון. לירידה בשימוש בנמל תרם גם השימוש הגובר במטוסים שלא נזקקו לנחיתת ביניים לתדלוק בדרכם מארצות הברית ליעדים באוקיינוס השקט.

באוקטובר 2009 נחת בנמל המטוס הגדול בעולם, אנטונוב An-225, שהביא עמו ציוד לסיוע בעקבות רעידת האדמה והצונאמי שפקדו את האזור באותה שנה.

ב-30 בינואר 1974 התרסק בסמוך לנמל המטוס שנשא את טיסה 806 של פאן אם, שהייתה בדרכה מניו זילנד אל ארצות הברית. המטוס, מדגם בואינג 707, התרסק בעת שנמצא בגישה לנחיתה בו, עקב תנאי מזג אוויר קשים וטעויות אנוש של צוות הטיסה. 97 מתוך 101 יושבי המטוס נספו בתאונה.

==מתקנים ופעילות==
הנמל משתרע על פני שטח של 2,832 דונם. קיימים בו שני מסלולי טיסה, טרמינל נוסעים אחד המורכב משמונה מבנים המקושרים ביניהם ובו שלושה שערי עלייה למטוס ושלוש רחבות חנייה למטוסים. טרמינל הנוסעים שופץ כולו בשנת 2010.

בשנים האחרונות פוקדות חברות תעופה ספורות את הנמל. יש ממנו קו טיסה אל הוואי וכן טיסות סדירות אל סמואה. בשנת 2014 היו בו 3,099 תנועות מטוסים (3,665 בשנה שלפני כן), מיעוטן אל הוואי, ועברו בו 113,083 נוסעים. בנוסף משמש הנמל רבות כתחנת תדלוק למטוסים צבאיים אמריקאים החוצים את האוקיינוס השקט.

==קישורים חיצוניים==

* 
* [https://members.tripod.com/~Tavita_Herdrich/apollosummary.html Apollo Splashdowns Near American Samoa] 
* [https://aviation-safety.net/database/record.php?id=19740130-0 עמוד התאונה של טיסה 806 של פאן אם], באתר Aviation safety network 

קטגוריה:ערכים שבהם תבנית בריטניקה אינה מתאימה
פאגו פאגו
פאגו פאגו
מוזיאון המשטרה הבווארית

The Turm Triva
פולקסווגן כמכונית משטרה]]
מוזיאון המשטרה הבווארית (בגרמנית: Bayerische Polizeimuseum) הוא המוזיאון המרכזי של משטרת מדינת בוואריה. <ref></ref> הוא נפתח ב-19 בדצמבר 2011. <ref></ref>המוזיאון כולל מגוון תערוכות משנת 1918 ואילך ומסביר את ההיסטוריה, הארגון וההתפתחות של השיטור בבוואריה מאז המהפכה הבווארית. האוסף היה בעבר בבעלות המשטרה, אך משנת 2007 הפך לחלק מהמחלקה למוזיאון הצבא הבווארי.

==קישורים חיצוניים==

* 

==הערות שוליים==

קטגוריה:בוואריה: מוזיאונים
קטגוריה:משטרה
טים ברצ'ט

טימותי פלויד ברצ'ט (באנגלית: Timothy Floyd Burchett; נולד ב-25 באוגוסט 1964) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת טנסי. ברצ'ט, חבר המפלגה הרפובליקנית, היה טרם היבחרו לקונגרס נציב מחוז נוקס בשנים 2010–2018 וחבר בית המחוקקים של טנסי, תחילה בבית הנבחרים המדינתי (1999-1995) ולאחר מכן בסנאט של טנסי (2010-1999).

== ביוגרפיה ==
ברצ'ט נולד בנוקסוויל, שם נולד ב-1964 ולמד בבית הספר היסודי וסט הילס בחטיבת הביניים בירדן ובבית הספר התיכון בּירְדֶן. לאחר שהשלים את לימודיו התיכוניים ב-1982 הוא נרשם לאוניברסיטת טנסי, שם קיבל תואר ראשון בחינוך. בשנת 1994 נבחר ברצ'ט לתפקידו הציבורי הראשון כחבר בבית הנבחרים של טנסי. במשך ארבע שנים ייצג שם מחוז הבחירה ה-18, בשנים 1995–1999. ב-1998 נבחר לתקופת כהונה בת ארבע שנים בסנאט של טנסי, כנציג מחוז הבחירה השביעי. ב-2006, בהיותו חבר הסנאט המדינתי, ברצ'ט לא דיווח על שש המחאות בנקאיות שקיבל מארגונים פוליטיים בסך 3,300 דולר אמריקאי. משרד הרישום לכספי בחירות בטנסי החליט שלא לקנוס אותו. ב-2008 נקנס ב-250 דולר על אי חשיפת שלוש תרומות מוועדות פעולה פוליטיות שהסתכמו ב-1,500 דולר. הוא נבחר מחדש פעמיים, וכיהן בסך הכל שלוש כהונות בנות ארבע שנים, מ-1999 עד 2010.

ברצ'ט נבחר לנציב מחוז נוקס בספטמבר 2010, וירש את מייק ראגסדייל שעזב את תפקידו בשל הגבלת כהונה. ברצ'ט ניצח את השריף לשעבר של מחוז נוקס טים האצ'יסון בבחירות המקדימות של המפלגה הרפובליקנית ואת המועמד הדמוקרטי עזרא מייז בבחירות הכלליות. ב-10 בפברואר 2012, הכריז ברצ'ט בתחנת הטלוויזיה המקומית "WBIR-TV" על עריכת אירוע ה-"Cash mob" הראשון במחוז, בו מתכנסים קבוצה של אנשים שונים למען ביצוע רכישות משותפת מעסקים קטנים ובינוניים. האירוע זכה לתשומת לב לאומית והוזכר במגזין טיים.

כאשר ג'ימי דאנקן הודיע על פרישתו מהקונגרס לאחר 30 שנות כהונה בבית הנבחרים של ארצות הברית, ברצ'ט נכנס לפריימריז רפובליקני מרובה-מתמודדים להחלפתו. לאחר שניצח בבחירות המקדימות הבטיח ברצ'ט הלכה למעשה את היבחרו לקונגרס, שכן מחוז הקונגרס השני של טנסי נחשב זה מכבר למעוז מובהק של המפלגה הרפובליקנית בדרום ארצות הברית. כשהושבע לתפקידו בינואר 2019, ברצ'ט הפך לאדם השביעי בלבד שייצג את המחוז בבית הנבחרים מאז 1909. מחוז זה זכה לייצוג בקונגרס מפוליטיקאים שמילאו עשרות שנים בתפקיד: כל ששת קודמיו של ברצ'ט ייצגו את המושב לפחות 10 שנים, כאשר שלושה מהם כיהנו לפחות 20 שנה. הוא גם קטע אחיזה בת 54 שנים של משפחת דאנקן במחוז. ג'ון דאנקן האב זכה במושב ב-1964, ולאחר מותו ב-1988 ירש אותו בנו, ג'ימי.

בדצמבר 2020 נמנה ברצ'ט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת טנסי
קטגוריה:חברי האספה הכללית של טנסי
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1964
Shelter (שיר של פורטר רובינסון ומדיאון)

Shelter הוא שיר של הדי ג'ייז המוזיקאים פורטר רובינסון האמריקאי ומדיאון הצרפתי.

== רקע ==
לפני שהחלו את הקריירה המוזיקלית שלהם, פורטר רובינסון ומדיאון הכירו לראשונה בפורום אינטרנטי של מוזיקה כשהיו בני 14 ו-12, בהתאמה.<ref>The Guardian mistakenly quotes Robinson as being two years younger than Madeon. </ref> כשדיבר על עברם המשותף רובינסון הצהיר כי בזמן שנפגשו, "לשנינו לא היה אפילו טיפה של קריירה מוזיקלית באותו שלב כמובן, והיינו סוג של יריבים. שנינו היינו ילדים צעירים שיצרו מוזיקה בפורום הזה, אז התחרנו אחד בשני."<ref name="earmilk"></ref><ref name="earmilk" />

"Shelter" מייצג את שיתוף הפעולה המוזיקלי היחיד של רובינסון ומדיאון. מדיאון ציין פעם אחת כי "גם פורטר וגם אני התחלנו לעבוד עם אנשים באופן אישי כמה שיותר שהתחלנו ליצור את האלבומים שלנו. . . . הכוונה שלנו הייתה ליצור מוזיקה שתשקף את החברות שלנו". רובינסון ומדיאון הצהירו שהם לא מתכננים להמשיך ליצור ביחד עוד שירים מעבר ל"Shelter".

== הפצה ==
השיר יצא והועלה לערוץ היוטיוב של מדיאון ב-11 באוגוסט 2016. השיר שוחרר בארצות הברית בקולומביה רקורדס ו-popcultur כהורדה דיגיטלית, ובספוטיפיי, דיזר, אפל מיוזיק, Google Play ו-SoundCloud.<ref></ref> "

== קליפ ==
פריים מתוך הקליפ, המתאר את הדמות הראשית שלו, רין, בתוך עולמה המדומה
ב-14 באוקטובר 2016, הודיע רובינסון בחשבון הטוויטר שלו שהוא בילה למעלה משנה בשיתוף פעולה עם אולפן האנימציה A-1 Pictures בקליפ עבור "Shelter". הקליפ פורסם ב-18 באוקטובר 2016, בערוץ היוטיוב של פורטר רובינסון, בשיתוף עם קראנצ'ירול.<ref></ref> רובינסון פנה במקור ל-A-1 Pictures כדי ליצור את Shelter כי זה הסטודיו שיצר את "Anohana",<ref></ref> סדרה שהוא הרגיש שתואמת את הדברים אליהם הוא נקשר כאמן. מבוסס על סיפור מקורי שנכתב על ידי רובינסון, הקליפ הוא בפורמט של סרט קצר.

הסרט עוקב אחר רין בן ה-17 (מדובבת על ידי סאצ'יקה מיסאווה)<ref></ref> שחיה לבד בתוך סימולציה עתידנית של. היא שולטת בסימולציה באמצעות טאבלט עליו היא יכולה לצייר סצנות ואירועים שנוצרים לאחר מכן מסביבה. היא ממשיכה כך במשך שנים רבות, וחיה חיים שלווים אך בודדים. בשלב מסוים היא חווה לפניה סצנות שהיא לא יצרה ומורכבים מהזכרונות שלה. כילדה בת 10<ref></ref> המתגוררת בטוקיו. באמצעות סדרה של סרטוני חדשות ותמונות, מתגלה כי עצם חללי בגודל ירח נמצא במסלול התנגשות עם כדור הארץ. אביה של רין, שיגרו שדואג לה, בונה חללית של נוסע יחיד עם תמיכת חיים לרין כדי שהיא תוכל להימלט. הוא גם מוחק ממוחה כל זיכרון שלו או של כדור הארץ ובמקום זאת יוצר אותם בתוכנה וכותב לה מכתב ממנו שיגיע אליה בהמשך חייה. רגע לפני שהכוכב מתנגש בכדור הארץ, הוא מחבר אותה לסימולציה ומשגר את הספינה הנושאת אותה לחלל, שם היא הייתה בשבע השנים האחרונות.<ref></ref>

== ביקורת ==
מיוזיק טיימס קבע במאמר כי "'Shelter" הוא מה שמעריצים של שני האמנים קיוו לו. הוא מצליח להפגיש את הצלילים של שני האמנים".<ref></ref>

==קישורים חיצוניים==
* 

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית
קטגוריה:וידאו קליפים מונפשים
סם קלמט

סם קלמט (באנגלית: Sam Clemmett; נולד ב-1 באוקטובר 1993) הוא שחקן תיאטרון, קולנוע וטלוויזיה בריטי. הוא ידוע בתפקידו בתור אלבוס פוטר במחזה "הארי פוטר והילד המקולל".<ref name="Knights"></ref>

==ביוגרפיה==
סם קלמט נולד ב-1 באוקטובר 1993 בברונדל, נורפוק, אנגליה. אמו הייתה רקדנית בלט כשהייתה צעירה וכיום עובדת בחברת עורכי דין העוסקת בתחום הרפואה. אביו מנהל מכירות. הוא האמצעי בין שלושה ילדים.

==קריירה==
קלמט החל את דרכו בתיאטרון בגיל 10. הוא השתתף בחוג למשחק בתיאטרון ושם עודדו אותו להתמקד במשחק. הוא התקבל לתיאטרון הלאומי לנוער. תפקידו הראשון בתיאטרון היה במחזה "בעל זבוב", שהוצג באוויר הפתוח בתחומי ריג'נטס פארק. יותר מאוחר שיחק בתפקיד ראשי במחזה המבוסס על הספר "הארי פוטר והילד המקולל". במחזה הוא גילם את אלבוס סוורוס פוטר. המחזה הוצג בתיאטראות וסט אנד וברודוויי.

תפקידו הראשון בטלוויזיה היה בשנת 2013 כששיחק בסדרת הטלוויזיה הבריטית "מלחמתו של פויל". באותה שנה השתתף בסדרות הטלוויזיה "רופאים" ו-"Burn the Clock". שנה לאחר מכן שיחק בתפקיד אורח בסדרת הטלוויזיה "הולבי סיטי" ובמיני-סדרה "Our World War".

בשנת 2016 שיחק בתפקיד ראשי בדוקו-דרמה של ה-BBC "Murder Games: The Life and Death of Breck Bednar". הדוקו-דרמה מספרת את סיפורו של ברק, נער בן 14 מסארי ששוכנע על ידי נער בן 18 (אותו מגלם קלמט) להתאבד.

בשנת 2021 שיחק בסרט הקולנוע "צ'רי". במרץ 2022 פורסם כי קלמט לוהק לתפקיד בסדרת הספין אוף, "ברידג'רטון: סיפורה של המלכה שרלוט" לסדרת הטלוויזיה "ברידג'רטון". בסדרה גילם קלמט את ברימסלי, משרתה הנאמן של המלכה בצעירותו.

== פילמוגרפיה ==
===קולנוע וטלוויזיה===
{| class="wikitable"
|+
! שנה
! כותרת
! תפקיד
! הערות
|-
| 2013
| המלחמה של פויל<ref name="Curtis 2016"></ref>
| ג'ק שו
|עונה שביעית
|-
| 2013
| רופאים<ref name="Curtis 2016" />
| אולי וייטהול
|
|-
| 2013
|Burn the Clock
|ג'יי
|
|-
| 2014
|HARIBO Tangfastics Advert
|
|
|-
| 2014
|Our World War
| ביל פולקס
|
|-
| 2014
| הולבי סיטי<ref name="Curtis 2016" />
| טיי סימונס
|
|-
| 2015
|סוכנת תחת אש
|נער
|
|-
| 2016
|Murder Games: The Life and Death of Breck Bednar
|לואיס
|
|-
| 2016
| המוסקטרים<ref name="Curtis 2016" />
| לוק
|
|-
| 2020
|The War Below
| צ'רלי
|
|-
| 2021
|צ'רי
| יורי
|
|-
|2023
|ברידג'רטון: סיפורה של המלכה שרלוט
|ברימסלי הצעיר
|מיני-סדרה של נטפליקס
|}
===תיאטרון===
{| class="wikitable"
|+
!שנה
! כותרת
!תפקיד
! הערות
|-
| 2016–2017
| הארי פוטר והילד המקולל
| אלבוס סוורוס פוטר
| ווסט אנד בתיאטרון פאלאס
|-
| 2018–2019
| הארי פוטר והילד המקולל
| אלבוס סוורוס פוטר
| ברודוויי בתיאטרון ליריק
|}

==קישורים חיצוניים==

== הערות שוליים ==

קטגוריה:שחקנים ילדים בריטים
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1993
מכרסם קרח עירום חמום מוח

תמונתה המפוברקת של החיה
מכרסם קרח עירום חמום מוח (באנגלית: Hotheaded Naked Ice Borer) הוא חיה בדיונית. בעל החיים אוזכר במאמר מ-1995 שנכתב במגזין "דיסקבר" , כמתיחת אחד באפריל. המאמר שעסק בחיה נכתב על ידי טים פולגר , אחד מעורכי המגזין. הלה כתב בשנים אחרות מתיחות נוספות לעיתון, כגון על גילויו של חלקיק גדול בשם "ביגון", ועל גילוים של כלי נגינה ששימשו, לכאורה, את האדם הניאנדרטלי.

==המתיחה==
על פי המאמר, החיה נתגלתה לאחרונה באנטארקטיקה. במאמר הוצג צילום מפוברק של חפרפרת דמוית חולדה, בעלת גידול היוצא מראשה, שם ניתן לראות כלי דם רבים. התמונה נוצרה למעשה באמצעות עיבוד דיגיטלי של תמונת חולד עירום. נתווספו לו ניבים וראש גדול. לטענת המאמר המזויף, כדי להשיג מזון נוהגים מכרסמים אלה להתאחד בקבוצות במחילה מתחת לקרח ולהשתמש בראשיהם הגדולים כדי להמיס את הקרח למים. כשחיה אחרת, כגון פינגווין, נופלת לתוך מאגר המים שנוצר על ידי המכרסמים, אלה מתנפלים עליה וטורפים אותה. המאמר אף העלה השערה כי החוקר הצרפתי פיליפ פואסון, שב-1837 אבדו עקבותיו באנטארקטיקה, נטרף על ידי המכרסמים בדרך זו. רמז שניתן במאמר לכך שהוא למעשה מתיחה מצוי בשמו של הביולוג האיטלקי שגילה לכאורה את המכרסם, ושמו אפרילה פאצו.
==סיקור תקשורתי==
המתיחה זכתה לאזכורים רבים, בין השאר בנשיונל ג'יאוגרפיק, שהעלה טור במטרה להתייחס למבול המכתבים שהתקבלו במערכת המגזין לאחר הפרסום. דירוגים רבים מתייחסים למתיחה כאל אחת הטובות והבולטות בהיסטוריה של מתיחות האחד באפריל.

==ביאורים==

==הערות שוליים==

קטגוריה:אחד באפריל
קטגוריה:מתיחות
ארנדל

ארנדל (באנגלית עתיקה: Earendel, "כוכב השחר"), או WHL0137-LS, הוא כוכב אשר התגלה על ידי טלסקופ החלל האבל בשנת 2022 באמצעות עידוש כבידתי. הכוכב מרוחק 28 מיליארד שנות אור ממערכת השמש, ולאורו לקח 12.9 מיליארד שנים להגיע לכדור הארץ. נכון לעתה, הוא הכוכב המרוחק ביותר הידוע למדע.

== שמו ==
אארנדל הוא גם שמו של חצי-העלף אארנדיל (בשיבוש קל) המופיע בסילמריליון, שם הוא עוטה למצחו את הסילמריל ומרחוק הוא נראה ככוכב השחר. האסטרונומית מטעם נאס"א, מישל ת'אלר הודיעה כי ההרמז לג'. ר. ר. טולקין היה מכוון.

==קישורים חיצוניים==

* 
* 

==ביאורים==

==הערות שוליים==

קטגוריה:2022 במדע
קטגוריה:כוכבים
קטגוריה:טלסקופ החלל האבל
קטגוריה:שר הטבעות
טומורו הונדה

טומורו הונדה (יפנית: 本多 灯; נולד ב-31 בדצמבר 2001) הוא שחיין יפני, סגן האלוף האולימפי (טוקיו 2020), אלוף העולם (דוחה 2024), שיאן עולם בבריכת 25 מטר, וזוכה פעמיים ברציפות במדליית ארד באליפות העולם (בודפשט 2022) במשחה ל-200 מטר פרפר.

== ביוגרפיה ==
הונדה נולד וגדל ביוקוהמה.

===2019===
====סגן אלוף עולם לנוער====
באליפות העולם לנוער שנערכה בבודפשט, הונגריה באוגוסט 2019 הוא זכה במדליית כסף במשחה ל-200 מטר פרפר בתוצאה של 1:55.31 דקות, אחרי לוקה אורלנדו מארצות הברית (1:55.02 דקות) ולפני פדריקו בורדיסו מאיטליה (1:55.39 דקות).

===2021===
====סגן אלוף אולימפי====
באולימפיאדת טוקיו זכה הונדה במדליית כסף במשחה ל-200 מטר פרפר בשיא אישי חדש של 1:53.73 דקות, אחרי כרישטוף מילאק מהונגריה שקבע שיא אולימפי חדש של 1:51.25 דקות ולפני פדריקו בורדיסו (1:54.45 דקות).

===2022===
באליפות העולם שנערכה בבודפשט בסוף יוני 2022 זכה במדליית ארד במשחה ל-200 מטר פרפר בתוצאה של 1:53.61 דקות, אחרי כרישטוף מילאק שקבע שיא עולם חדש של 1:50.34 דקות ולאון מרשאן מצרפת (1:53.37 דקות). נוסף לכך, הוא סיים במקום שביעי במשחה ל-400 מטר מעורב אישי בשיא אישי חדש של 4:12.20 דקות.
====שיאן עולם בבריכת 25 מטר====
באליפות יפן בבריכת 25 מטר שנערכה בטוקיו ב-22 באוקטובר קבע במשחה ל-200 מטר פרפר שיא עולם חדש של 1:46.85 דקות, שיפור לשיא בן 4 השנים של דאיה סטו יפן (1:48.24 דקות).

===2023===
באליפות העולם שנערכה בפוקואוקה, יפן ביולי 2023 זכה במדליית ארד במשחה ל-200 מטר פרפר בתוצאה של 1:53.66 דקות, אחרי לאון מרשאן מצרפת (1:52.43 דקות) וקשישטוף חמיילבסקי מפולין (1:53.62 דקות). נוסף לכך, הוא סיים במקום 16 במשחה ל-400 מטר מעורב אישי בתוצאה של 4:16.71 דקות.

===2024===
====אלוף עולם====
באליפות העולם שנערכה בדוחה, קטר בפברואר 2024 זכה במדליית זהב במשחה ל-200 מטר פרפר בתוצאה של 1:53.88 דקות, לפני אלברטו ראצטי מאיטליה (1:54.65 דקות) ומרטין אספרנברגר מאוסטריה (1:55.16 דקות).

== שיאים אישים ==
===בריכה אולימפית===
* 100 מטר פרפר: 51.89 שניות (2023)
* 200 מטר פרפר: 1:53.61 דקות (2022)
* 400 מטר מעורב אישי: 4:12.20 דקות (2022)

===בריכת 25 מטר===
* 200 מטר פרפר: 1:46.85 דקות (2022) שיא עולם
* 200 מטר מעורב אישי: 1:54.73 דקות (2020)
* 400 מטר מעורב אישי: 4:04.89 דקות (2020)

== ראו גם ==

==קישורים חיצוניים==

קטגוריה:שחייני פרפר
קטגוריה:שחיינים אולימפיים יפנים
קטגוריה:שיאני עולם בשחייה
קטגוריה:אלופי עולם בשחייה
קטגוריה:שחיינים באולימפיאדת טוקיו (2020)
קטגוריה:יפנים שנולדו ב-2001
היט מאנקי (סדרת טלוויזיה)

היט מאנקי (באנגלית: Hit-Monkey, מכונה גם: Marvel's Hit-Monkey) היא סדרת טלוויזיה מונפשת אמריקאית למבוגרים, שנוצרה על ידי ויל ספק וג'וש גורדון עבור שירות הזרמת מדיה הולו. הסדרה מופקת על ידי אולפני מארוול תחת המותג מאוורל טלוויזיה ומבוססת על דמותו של היט מאנקי ממארוול קומיקס. הסדרה מתמקדת במסע נקמה של קוף שלג תוך הצגת אלימות בוטה. העונה הראשונה שוחררה במלואה בהולו ב-17 בנובמבר 2021. בפברואר 2023 הסדרה חודשה לעונה שנייה.

== תקציר העלילה ==
היט מאנקי הוא קוף נבון באופן היוצא מגדר הרגיל, שיוצא למסע נקמה אלים ביותר בעקבות אירוע טְרָגִי כשלצידו רוח רפאים של רוצח שכיר המשמש לו כמנטור. 

== דמויות ==
* פרד טטצ'יורה בתור היט מאנקי.
* ג'ייסון סודייקיס בתור ברייס פאולר. המנטור של היט מאנקי.
* אלי מאקי בתור הארוקה. שוטרת.
* נובי נאקאנישי בתור איטו. שוטר. 

== סקירה ==

== הפקה ==
בפברואר 2019 הוכרז שמאוורל טלוויזיה מפתחת סדרת הנפשה שמבוססת על דמותו של היט מאנקי.<ref></ref>בספטמבר 2021 נודע ששחקן הקול פרד טטצ'יורה והשחקן ג'ייסון סודייקיס ידבבו את צמד הדמויות הראשיות, היט מאנקי וברייס פאולר.<ref></ref><ref></ref> 

== ראו גם ==
* היקום הקולנועי של מארוול

== קישורים חיצוניים ==
* 

== הערות שוליים ==

קטגוריה:סדרות הנפשה אמריקאיות
קטגוריה:מארוול קומיקס - סדרות טלוויזיה
קטגוריה:סדרות טלוויזיה אמריקאיות שעלו לשידור בשנות ה-2020
ITunes Session (מיני-אלבום של שיינדאון)

iTunes Session - Shinedown הוא חלק מסדרת אלבומי ITunes Session. בניגוד לאלבומים אחרים בסדרה הוא אינו כולל ראיונות, ומוגדר כמיני-אלבום. כל הרצועות באלבום הן גרסאות לשירים מאלבום האולפן השלישי של שיינדאון, The Sound of Madness.

==רצועות==
כל השירים נכתבו על ידי ברנט סמית ודייב באסט.

==משתתפים==
*ברנט סמית - שירה
*זק מאיירס - גיטרה וקולות רקע
*אריק בס - גיטרה בס וקולות רקע
*ברי קרץ' - תופים

==מיקומי שיא==
{|class="wikitable"
!מצעדים (2011)
!מיקום שיא
|-
|Billboard 200
|style="text-align:center;"|118
|-
|Billboard Alternative Albums
|style="text-align:center;"|22
|-
|Billboard Digital Albums
|style="text-align:center;"|19
|-
|Billboard Hard Rock Albums
|style="text-align:center;"|8
|-
|Billboard Rock Albums
|style="text-align:center;"|35
|}

==קישורים חיצוניים==

==הערות שוליים==

קטגוריה:אלבומי שיינדאון
קטגוריה:מיני-אלבומים באנגלית
קטגוריה:אלבומי חברת אטלנטיק רקורדס
קטגוריה:ITunes Session
דניאל בן-חורין

דניאל בן-חורין (נולד ב-28 ביוני 1947) הוא היסטוריון, סופר ודוקטור למדעי המדינה שעסק בהוראה בחוג למדע המדינה באוניברסיטת חיפה.

== ביוגרפיה ==
בן-חורין נולד בירושלים, הוא בנם של יצחק וויקטוריה בורוכוב.

את התואר הראשון במדע המדינה החל באוניברסיטת חיפה בשנת 1973 ואת התזה של התואר השני השלים בשנת 1986.

את התואר השלישי השלים בן-חורין באוניברסיטת חיפה בשנת 1992 וביצע מחקר שעסק במשה שרת ודוד בן-גוריון ובגיבוש האוריינטציות שלהם לסכסוך הישראלי-ערבי.

בשנת 1986 החל ללמד בחוג למדעי המדינה באוניברסיטת חיפה והקים שתי מגמות למדעי החברה בבתי ספר תיכונים בנוף הגליל ולימד סוציולוגיה, פילוסופיה ופסיכולוגיה.

בשנת 2017 עלו ספריו לאתר האינטרנט של המרכז לטכנולוגיה חינוכית (מטח)<ref></ref><ref></ref>.

דניאל מתגורר בחיפה, נשוי ואב לשלושה.

== ספריו ==
במהלך השנים, כתב בן-חורין ארבעה ספרים העוסקים בפעילותם של מנהיגי ישראל ניתוח החלטותיהם ומעבר ממלחמה לשלום:
* מבט אחר, הוצאת רימונים, 2005
* ענת חושבת פוליטיקה, M&P הוצאה לאור, 2008
* חוכמת המהסס, הוצאת אוריון, 2017
* חידת דיין, הוצאת אוריון, 2021

== קישורים חיצוניים ==
* [https://www.levi-eshkol.org.il/psychological חוכמת המהסס: חייו והשקפת עולמו של ראש הממשלה השלישי], באתר ההנצחה יד לוי אשכול

== הערות שוליים ==

קטגוריה:סופרים ישראלים
קטגוריה:בוגרי אוניברסיטת חיפה
קטגוריה:ישראלים שנולדו ב-1947
תעלה (אנטומיה)

באנטומיה, תעלה (בלטינית: Canalis) היא מעבר צינורי המחבר בין אזורים שונים בגוף.

למשל:
* אזור הגולגולת
** התעלות המכתשיות
** תעלת עורק התרדמה
** תעלת עצב הפנים
** תעלת החך הגדול
** תעלת החותכות
** התעלה המך-ארובתית
** תעלת הלסת התחתונה
** תעלה אופטית
** תעלת הלוע
** תעלת הכנפה
* אזור הבטן
** תעלת המפשעה
* אזור האגן
** תעלת הטבעת
** תעלת הערווה
* הגפיים העליונים
** התעלה הרום שכמית
** תעלת שורש היד
** תעלת הגומד
** תעלת החישור
* הגפיים תחתונים
** תעלת המתוויכים
** תעלת הירך
** התעלה הסותמת

== ראו גם ==
* נקב
* 

== לקריאה נוספת ==
* Dorland's Illustrated Medical Dictionary, מהדורה 27. חברת W.B. Saunders משנת 1988. פילדלפיה, פנסילבניה.
* 
* 
קטגוריה:אנטומיה
גבעת נגרו

[[מפה טופוגרפית של האזור האנטארקטי המוגן במיוחד - אזור מספר 126 "חצי האי ביירז" (ASPA 126 Byers Peninsula)]]
גבעת נגרו או גבעת ניגרו (באנגלית: Negro Hill; מילולית: גבעת הכושי; בספרדית: Morro Negro; מילולית: הגבעה השחורה) היא גבעה סלעית בולטת, באזור חופי סאות' (החופים הדרומיים) - החוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

לגבהה שתי פסגות, עם אוכף קטן ביניהן. שיא גובהה של הגבעה 100 מטרים מעל פני הים.

גבעת נגרו ממוקמת 1.1 קילומטרים צפונית-מזרחית לנקודת דומטה;

גבעת נגרו ממוקמת 4.99 קילומטרים מזרחית - צפון-מזרחית לנקודת ניקופול;

גבעת נגרו ממוקמת 4.71 קילומטרים מזרחית - דרום-מזרחית לחרוט צ'סטר;

גבעת נגרו ממוקמת 1.95 קילומטרים דרומית לגבעת צאמבלאק;

גבעת נגרו ממוקמת 4.04 קילומטרים צפונית-מזרחית לנקודת ריש;

גבעת נגרו מתנשאת מעל אגם פונטוס שמדרום לה.

== היסטוריה ==
=== גילוי ומיפוי הגבעה ===

הגבעה התגלתה על ידי צידי כלבי ים. הציידים התיישבו באזור במאה ה-19.

משלחת חקר ארגנטינאית הגיעה לגבעה בשנת 1958.

הנקודה מופתה לראשונה, באופן גס, בשנת 1968 על ידי סוקרים בריטיים.

הגבעה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009.

=== מקור השם ===

שמה של הגבעה ניתן לה בשנת 1958 על ידי משלחת החקר הארגנטינאית.

זהו שם תיאורי: משמעות השם הספרדי "מורו נגרו" הוא "הגבעה השחורה" - בשל צבעה הכהה.

השם "גבעת נגרו" (באנגלית) ניתן לגבעה באופן רשמית בשנת 1978 על ידי הוועדה המייעצת לשמות אנטארקטיים של בריטניה.

== קישורים חיצוניים ==
* [https://copernix.io/#?where=-61.00558393115232,-62.65341110488256,15&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

נגרו
הדיוויזיה ה-177 (ורמאכט)

הדיוויזיה ה-177 (בגרמנית: 177. Infanterie-Division) הייתה דיוויזיית חיל רגלים של הורמאכט במלחמת העולם השנייה.

==היסטוריה==
הדיוויזיה הוקמה ב-26 באוגוסט 1939 כמפקדת המילואים ה-17, והיא הועמדה תחת פיקוד פרנץ פון רוקוויס. הדיוויזיה היוותה מפקדת אימון ליחידות מילואים של המחוז הצבאי ה-17 בווינה, לה היו כפופות יחידות המילואים והאימונים הקיימות. ב-15 באוקטובר 1939, שונה שם המטה למפקדת המילואים 1/XVII. ב-4 בנובמבר 1939 שונה שם המטה בווינה לדיוויזיה ה-177. החל מ-12 בדצמבר 1939, הדיוויזיה הוגדרה כדיוויזיה מס' 177. לאחר ארגון צבא התחלופה ב-1 באוקטובר 1942, חלקים מהדיוויזיה, רגימנט הגרנדירים של התחלופה ה-131 ורגימנט הארטילריה של התחלופה ה-44, הועברו למוראביה והיו כפופים טריטוריאלית למחוז הצבאי של הפרוטקטורט של בוהמיה ומוראביה. הדיוויזיה הושמדה באפריל 1945.

==מפקדים==
* פרנץ פון רוקוויס (26 באוגוסט 1939 - 1 ביוני 1940)
* אוטו-ארנסט אוטנבאכר (1 ביוני 1940 - 15 בפברואר 1943)
* רודולף פון בינאו (25 באוקטובר 1940 - 1 ביוני 1941)
* הרמן פון גימבורן (1 ביוני 1941 - 20 בספטמבר 1941)
* יוזף רייכרט (20 בספטמבר 1941 - 1 בינואר 1943)
* אריך מילר-דריכסוויילר (1 בינואר 1943 - אפריל 1945)

==קישורים חיצוניים==
* [https://www.lexikon-der-wehrmacht.de/Gliederungen/DivisionNr/DivisionNr177-R.htm הדיוויזיה ה-177] באתר lexikon-der-wehrmacht 

177
Ghost Story

Ghost Story (בעברית: סיפור רפאים) הוא שיר שהוקלט על ידי הזמרת-יוצרת האמריקאית קארי אנדרווד.<ref name=":0"></ref> השיר יצא לאור ב-18 במרץ 2022, על ידי חברת התקליטים קפיטול רקורדס נאשוויל, כסינגל המוביל מתוך האלבום, Denim & Rhinestones.<ref name=":0" /> הוא נכתב על ידי דייוויד גרסיה, ג'וש קיר והילרי לינדזי והופק על ידי אנדרווד וגרסיה.<ref name=":0" />

השיר הגיע למקום הראשון במצעד שירי הקאנטרי הדיגיטליים.<ref></ref>

== רקע וכתיבה ==
"Ghost Story" נכתב על ידי ג'וש קיר, הילרי לינדזי ודייוויד גרסיה.<ref></ref> אנדרווד תיארה את "Ghost Story" כשיר "מותח ודרמטי שדייוויד, הילרי וג'וש כתבו עבורי. הם כל כך מוכשרים, כותבי שירים מדהימים שמכירים אותי כל כך טוב, ומהפעם הראשונה ששמעתי את זה ידעתי שאני חייבת להקליט את זה. תמיד אהבתי לבצע שירים שמספרים סיפור ומעוררים איזשהו דימויים קולנועיים כששומעים אותם, וזה בהחלט נכון לגבי "Ghost Story". זה יוצר מצב רוח ואווירה שונה מכל דבר אחר שהקלטתי בעבר".<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.<ref></ref>

== ביקורת ==
ב-The Nash News הפנו ביקורת חיובית כלפי השיר, וכתבו, "אחת מנקודות החוזק של אנדרווד היה סיפור הסיפורים בתוך השירים שלה... ["Ghost Story"] הוא שמימי ובעל סגנון פגיע. כמו כן, הוא בעל מסר מסוים וזאת, בנוסף לכך שהוא מביא עימו צליל חדש לאקלים הרדיו הנוכחי".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|18 במרץ 2022
|הזרמת מוזיקה • הורדה דיגיטלית
|קפיטול נאשוויל
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים שנכתבו על ידי הילרי לינדזי
קטגוריה:סינגלים בהוצאת קפיטול רקורדס נאשוויל
חזקה אין אדם טורח בסעודה ומפסידה

חזקה אין אדם טורח בסעודה ומפסידה היא חזקה בהלכה היהודית האומרת כי אדם לא יכין סעודה או יטרח הרבה לריק.
בעקבות חזקה זו, הנושא את הבתולה וטען כי לא מצא לה דם בתולים והיא אינה בתולה – נאמן שאינו משקר, ופטור מלשלם לה את כספי הכתובה, משום שלא יהיה חפץ להוציא לחינם את הוצאות החתונה.

== דיני וטעם חזקה זו ==
חזקה זו היא הוכחה על דרך השלילה.
החזקה מועילה אך ורק במקרה שטוען מיד, אבל אם טוען כך לאחר זמן, אינו נאמן, מפני שאומרים שתחילה רצה לנשאה ועכשיו חזר בו ורוצה לגרשה וטוען כך בכדי להפטר מתשלום הכתובה.

== קישורים חיצוניים ==
* הרב חיים סבתו, "[https://asif.co.il/wpfb-file/maalyyot-23-11-13-pdf/ חזקה אין אדם טורח בסעודה ומפסידה]", מעליות כג (תשס"ב), עמ' 11–13, בספריית אסיף
* 
* 
*
== הערות שוליים ==

קטגוריה:מונחים תלמודיים
קטגוריה:כללי חזקות
משרד ההגנה (נורווגיה)

משרד ההגנה (בנורווגית: Det kgl. Forsvarsdepartement) הוא משרד בממשלה הנורווגית, האחראי על יישום מדיניות הביטחון של ממלכת נורווגיה. בראשו עומד השר, חבר הממשלה. באופן סמלי, המפקד העליון של הכוחות המזוינים היא מלך נורווגיה, אולם המפקד בפועל הוא ראש הממשלה.

ביורן ארילד גראם ממפלגת המרכז מכהן כשר ההגנה מאז 12 באפריל 2022. הוא אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. ראש ההגנה (מקביל לרמטכ"ל) מדווח ישירות לשר.

משרד ההגנה נמצא ברחוב תעלת גלאכיסגטה 1 באוסלו.

==קישורים חיצוניים==
* 

קטגוריה:נורווגיה: צבא וביטחון
קטגוריה:משרדי ביטחון
קטגוריה:נורווגיה: פוליטיקה
קורט הרצוג

קורט הרצוג (בגרמנית: Kurt Herzog; 27 במרץ 1889 – 8 במאי 1948) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
הרצוג נולד ב-27 במרץ 1889 בקוודלינבורג, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הארטילריה ה-78 (סקסוניה ה-8), ובמלחמת העולם הראשונה לחם ברגימנט הארטילריה של המילואים ה-53 בדיוויזיית המילואים ה-53 (הסקסונית ה-3). ב-5 באוקטובר 1916 הועלה לדרגת האופטמן, ובסתיו 1917 מונה לשליש למפקד הארטילריה בדיוויזיית המילואים ה-24 (הסקסונית ה-2). על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף הרצוג לרייכסווהר, ומילא בו תפקידי פיקוד ומטה. ב-1 באפריל 1929 הוא הועלה לדרגת מיור, וב-1 באפריל 1932 מונה למפקד ה-3 ברגימנט הארטילריה ה-3 (הפרוסי). ב-1 בספטמבר 1933 הוא הועלה לדרגת אוברסט לויטננט, וב-1 ביולי 1935 הוא הועלה לדרגת אוברסט. ב-15 באוקטובר 1935 הוא מונה למפקד רגימנט הארטילריה ה-13, וב-6 באוקטובר 1936 מונה למפקד רגימנט הארטילריה ה-31 בהלברשטאדט. ב-1 במרץ 1938 מונה למפקד פיקוד הארטילריה ה-1, וב-1 במרץ 1939 הוא הועלה לדרגת גנרל מיור.

===מלחמת העולם השנייה===
במהלך הגיוס למלחמת העולם השנייה בקיץ 1939 הוא מונה למפקד כוחות המילואים במחוז הצבאי ה-1. ב-1 באוקטובר 1939 מונה למפקד אגד הארטילריה ה-108, ובתחילת פברואר 1940 מונה למפקד הדיוויזיה ה-291. הדיוויזיה השתתפה בהתקפה על צרפת אך לא מילאה שם שום תפקיד משמעותי, וב-1 בפברואר 1941 הוא הועלה לדרגת גנרל לויטננט. ביוני 1941 הוא הוביל את הדיוויזיה במבצע ברברוסה בהתקפה על המדינות הבלטיות, וב-18 באוקטובר 1941 הוענק לו עיטור צלב האבירים של צלב הברזל. ב-10 ביוני 1942 הוא מונה למפקד הקורפוס ה-38, וב-1 ביולי 1942 הוא הועלה לדרגת גנרל חיל התותחנים. על מנהיגותו במהלך שלושת קרבות קורלנד הראשונים, הוענקה לו תוספת עלי האלון לעיטור צלב האבירים של צלב הברזל ב-12 בינואר 1945. בינואר 1945 הוסב הקורפוס לקורפוס פאנצר, ובמאי 1945 הוא הלך לשבי בראש כוחותיו עם כניעת כיס קורלנד.

===לאחר המלחמה===
לאחר המלחמה נשלח הרצוג למחנה שבויים בוורקוטה, שם מת ב-8 במאי 1948.

== קישורים חיצוניים ==
* [https://www.lexikon-der-wehrmacht.de/Personenregister/H/HerzogK-R.htm קורט הרצוג] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1948